สรุปภาวะตลาดต่างประเทศวันศุกร์
สรุปภาวะตลาดต่างประเทศประจำวันที่ 2 ก.ย.59
5 ก.ย. 2559

ดัชนีดาวโจนส์ตลาดหุ้นนิวยอร์กปรับตัวเพิ่มขึ้น เมื่อวันศุกร์ (2 ก.ย.) เนื่องจากนักลงทุนเชื่อว่า ธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในการประชุมนโยบายการเงินในเดือนก.ย. หลังสหรัฐเปิดเผยข้อมูลจ้างงานนอกภาคเกษตรที่น่าผิดหวัง
ดัชนีเฉลี่ยอุตสาหกรรมดาวโจนส์ปรับตัวเพิ่มขึ้น 72.66 จุด หรือ 0.39% ปิดที่ 18,491.96 จุด ดัชนี S&amp;P 500 เพิ่มขึ้น 9.12 จุด หรือ 0.42% ปิดที่  2,179.98 จุด และดัชนี Nasdaq เพิ่มขึ้น 22.69 จุด หรือ 0.43% ปิดที่ 5,249.90 จุด
 
ดัชนี FTSE 100 ตลาดหุ้นลอนดอนพุ่งแตะระดับสูงสุดนับตั้งแต่เดือนมิ.ย. เมื่อวันศุกร์ (2 ก.ย.) หลังจากสหรัฐเปิดเผยข้อมูลการจ้างงานนอกภาคการเกษตรที่ต่ำกว่าการคาดการณ์ของนักวิเคราะห์
ดัชนี FTSE 100 ปิดปรับตัวเพิ่มขึ้น 148.63 จุด หรือ 2.20% ที่ระดับ 6,894.60 จุด
 
ตลาดหุ้นยุโรปพุ่งแตะระดับสูงสุดในรอบ 4 เดือนครึ่ง เมื่อวันศุกร์ (2 ก.ย.) หลังจาก CME Group FedWatch ระบุว่า นักลงทุนได้ลดคาดการณ์การปรับขึ้นอัตราดอกเบี้ยของธนาคารกลางสหรัฐ (เฟด) ในเดือนต่างๆลง หลังการเปิดเผยตัวเลขการจ้างงานที่ต่ำกว่าคาด
ดัชนี Stoxx 600 เพิ่มขึ้น 2% ปิดที่ 350.44 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 4,542.17 จุด เพิ่มขึ้น 102.50 จุด หรือ +2.31% ดัชนี DAX ตลาดหุ้นเยอรมันปิดวันทำการล่าสุดที่ 10,683.82 จุด เพิ่มขึ้น 149.51 จุด หรือ +1.42% ดัชนี FTSE 100 ตลาดหุ้นลอนดอนปิดวันทำการล่าสุดที่ 6,894.60 จุด เพิ่มขึ้น 148.63 จุด หรือ +2.20%
 
สัญญาทองคำตลาดนิวยอร์กปิดปรับตัวเพิ่มขึ้น เมื่อวันศุกร์ (2 ก.ย.) เพราะได้รับปัจจัยหนุนจากข้อมูลจ้างงานที่น่าผิดหวังของสหรัฐ
สัญญาทองคำตลาด COMEX (Commodity Exchange) ส่งมอบเดือนต.ค.เพิ่มขึ้น 9.6 ดอลลาร์ หรือ 0.73% ปิดที่ 1,323.20 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 42.3 เซนต์ หรือ 2.23% ปิดที่ 19.366 ดอลลาร์/ออนซ์
สัญญาพลาตินัมส่งมอบเดือนต.ค.เพิ่มขึ้น 13.3 ดอลลาร์ หรือ 1.27% ปิดที่ 1,062.2 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 11.85 ดอลลาร์ หรือ 1.8% ปิดที่ 673.55 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปรับตัวเพิ่มขึ้น เมื่อวันศุกร์ (2 ก.ย.) หลังจากประธานาธิบดีวลาดิเมียร์ ปูติน ของรัสเซียกล่าวว่า เขาต้องการให้รัสเซียและกลุ่มประเทศโอเปกบรรลุข้อตกลงในการปรับลดกำลังการผลิตน้ำมันลง
สัญญาน้ำมันดิบ WTI ส่งมอบเดือนต.ค.เพิ่มขึ้น 1.28 ดอลลาร์ หรือ 3% ปิดที่ 44.44 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 1.38 เซนต์ หรือ 3% ปิดที่ 46.83 ดอลลาร์/บาร์เรล
 
สกุลเงินดอลลาร์แข็งค่าขึ้นเมื่อเทียบกับเงินสกุลเยนและยูโรในการซื้อขายที่ตลาดนิวยอร์ก เมื่อวันศุกร์ (2 ก.ย.) หลังจากสหรัฐเปิดเผยข้อมูลจ้างงานนอกภาคเกษตรที่ต่ำกว่าการคาดการณ์ของนักวิเคราะห์
ดอลลาร์สหรัฐแข็งค่าขึ้นเมื่อเทียบเยนที่ระดับ 103.98 เยน จากระดับ 103.27 เยน และเพิ่มขึ้นเมื่อเทียบฟรังก์สวิส ที่ระดับ 0.9804 ฟรังก์ จากระดับ 0.9796 ฟรังก์ ในขณะที่ขยับลงเมื่อเทียบดอลลาร์แคนาดา ที่ระดับ 1.2999 ดอลลาร์แคนาดา จาก 1.3103 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐที่ระดับ 1.1161 ดอลลาร์สหรัฐ จากระดับ 1.1202 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.3296 ดอลลาร์สหรัฐ จากระดับ 1.3275 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะ 0.7566 ดอลลาร์สหรัฐ จากระดับ 0.7554 ดอลลาร์สหรัฐ